SFs frontfigur i Brønderslev Byråd Thomas Krog trækker sig som kandidat til kommunalvalget i november. - Beslutningen bunder alene i personlige forhold. De sidste par år har for mig og min familie været præget af, at begge mine forældre er døde efter hårde sygdomsforløb, skriver han i en pressemeddelelse til TV2/Nord. Thomas Krog er formand for social- og sundhedsudvalget i Brønderslev og har tidligere siddet i Amtsrådet og Regionsrådet og i en kort periode i Folketinget som barselsvikar for Pernille Vigsø Bagge. Nummer to på listen Ole Andersen overtager pladsen som SFs spidskandidat til kommunalvalget. Thomas Krog fortsætter som Folketingskandidat.

Opsummering:
SF's spidskandidat i Brønderslev Byråd Thomas Krog trækker sig som kandidat til det forestående kommunalvalg.